ТАРИХИ КІТАПТАРҒА МЕНІ «САТҚЫН» ДЕП ЖАРИЯЛАТҚАН – МҰХТАР ШАХАНОВ
"ТАРИХИ КІТАПТАРҒА МЕНІ «САТҚЫН» ДЕП ЖАРИЯЛАТҚАН – МҰХТАР ШАХАНОВ" | "https://abai.kz/post/48913"
TITLE: ТАРИХИ КІТАПТАРҒА МЕНІ «САТҚЫН» ДЕП ЖАРИЯЛАТҚАН – МҰХТАР ШАХАНОВ
URL: https://abai.kz/post/48913
META: "ТАРИХИ КІТАПТАРҒА МЕНІ «САТҚЫН» ДЕП ЖАРИЯЛАТҚАН – МҰХТАР ШАХАНОВ" | "https://abai.kz/post/48913"
DATE: 06.01.2017
AUTHOR(s): Абай-Ақпарат
TOTAL WORDS: 501
TEXT: немесе сатқын екенімді тарихшылармен бірге ел-жұрт алдында дәлелдеңіздер! Осыдан біраз уақыт бұрын "Желтоқсаншы Декелбаев сатқын емес" атты Абай ақпараттық порталында мақалам жарияланған болатын http://abai.kz/post/view?id=10244 . Ал одан бұрын "Қазақстан Заман" газетінде "Желтоқсан тарихы ұрпақ алдында бұрмаланбауы керек" деген тақырыппен де материал жарық көрген еді. Мені тарихи кітаптарға сатқын етіп, жариялауына себепкер болып жүрген бір ақын ағамыздың бар екенін фейсбук әлеуметтік желісі арқылы айтып, оның атын ашық атауға жүрегім батпай жүрген. Енді айтатын уақыт келді. Ол – Мұхтар Шаханов! Мұхтар аға екеніне сенгім келмеді. Бірақ, өкініштісі осы. "Ұлттық кітапханада" желтоқсанға байланысты біраз кітаптардың беттерін қопарып анығына жету үшін бір ай бойы маңдай терімді төгуге тура келді. Сөйтсем бір емес, менің "сатқындығым" туралы бірнеше тарихи кітаптарға шығып кеткен. 1. "Қазақ ұлт-азаттық қозғалысы", 20-шы том. 557-ші бет 2. "Декабрь 1986", 261-ші бет 3. "86 желтоқсан" 301-ші бет және төртіншісі электрондық "kitap.kz" сайтында да жарияланған. Тағы қандай кітаптарда жарияланғанын бір Құдай біледі. Мұхтар аға, бұның барлығы өзіңіз басқарған «Желтоқсан комиссиясының қорытындысынан» алынған. Сіз бұл қорытындыға қолыңызды қойып, мені комиссияның қорытындысымен сатқын деп тарихты бұрмаладыңыз. Мені ұрпақ алдында масқаралап отырсыздар. Бүкіл кітаптардың ішінде бадырайтып тұрып "Исабеков Сәбитті" сатқан деп ойып тұрып жалғыз маған ғана қорытынды шығарғаныңызға аң-таң болып отырмын. Неге соншама маған ғана қадалып қалғансыз? Мұхтар аға, Сіз арыз жазып келген 21 адамдарыңызбен бірге қоса, 22-ші адам болып менің арқама пышақ сұқтыңыз! Ең болмағанда еркек құсап сол пышақтың біреуін неге менің кеудеме қадамадыңызар, Мұхтар аға? Осы мәселе бойынша мен Сізге бірнеше рет барған едім, соңғы жолы кабинетіңізден қуып, "ендігәрі маған жолаушы болма" деп шығарып жібергенсіз. Бұл қылығыңыз шындықтың шыңын шырқырап жүрген ақындығыңызға жарасады ма? Сәбит екеуміздің арамызға және ұрпақ алдында от салуларыңызға не себеп болды?   Бұл әрекетіңізді қалай бағалауға болады? Қалай ғана осындай қадамға бардыңыз? Мен Сіздің адал қызметкеріңіз болып едім ғой. Мен Сізді әкемдей жақсы көруші едім ғой, Мұхтар аға! 90-шы жылдары өміріңізге қауіп төніп тұрғанда, "өлсек бірге өлеміз, тағы да қамалсақ бірге қамаламыз" деп Сізді тастап кетпей қасыңызда жүрдік қой, Мұхтар аға! Егер мен шын мәнінде Исабеков Сәбитті сатқан болсам, өзіңіз айтқандай, маған қарсы 21 адамның қолы қойылған құжаттарыңызды ел алдында жариялаңыз! Берік Әбдіғали, Қайым-Мұнар Тәбей, Асқаров Әлібек, Мұхтар аға Сіз де: "Біздің кінәміз жоқ!" деп стреланы бір-бірлеріне бағыттап отырсыздар! Адамның тағдырымен ойнап, бәрің де судан таза, сүттен ақ болып отырсыздар! Мен ғана сіздердің кесірлеріңізден судан кір, сүттен лас болып отырмын! Мұхтар аға! Әліде кеш емес. Екі ғана жол бар. 1. Сіз және кітапты шығарушылар (Берік Әбдіғалиұлы, Қайым –Мұнар Тәбей, Мәулен Әшімбаев, Асқаров Әлібектер болып) пресс-конференция ұйымдастырып, ел-жұрт алдында өрескел қателіктеріңізді мойындап мені тарих алдында ақтаңыздар. Сонымен қол алысып қазақтың қасиетті ақ дастарханның басында отырып шәй ішейік! Ең абзалы және ең оңай жолы осы! 2. Егер бас тартып, мені осындай "сатқын" күйде қалдыра беретін болсаңыздар, мен барлықтарыңызды сотқа тартамын! Ал іс сотқа жететін болса, мен ешкімді аямаймын. «Мировое соглашение» деген болмайды. Бұл жанайқайыммен жүгіріп жүргеніме екі жылдан асты. Бала-шағаларыма обал емес пе, Мұхтар аға? Шыдамның да шегі болады. Мұхтар аға! Басқа, басқа! Ал Сіздің осындай қадамға барады деп ойламадым. P:S: Мұхтар аға! Ашуланамын деп барлық желтоқсаншыларға тиіспеңіз! Тиіссеңіз маған ғана тиісіңіз! Ерлан Декелбаев Abai.kz
